# data[].attributes.headline
«Ένα μεγάλο βήμα μπροστά: Το Νηπιαγωγείο μας επισκέπτεται το Δημοτικό και αγγίζει τα αστέρια!»

# data[].attributes.subject
«Ένα μεγάλο βήμα μπροστά: Το Νηπιαγωγείο μας επισκέπτεται το Δημοτικό και αγγίζει τα αστέρια!»

# data[].attributes.body
Με μεγάλη χαρά και ενθουσιασμό πραγματοποιήθηκε η δράση του προγράμματος «Μετάβαση από το Νηπιαγωγείο στο Δημοτικό», προετοιμάζοντας τους μικρούς μας μαθητές για το επόμενο μεγάλο τους ταξίδι!

Η προετοιμασία μας ξεκίνησε λίγες μέρες πριν μέσα στην τάξη μας, όπου τα παιδιά ήρθαν σε μια πρώτη επαφή με τον κόσμο του μεγάλου σχολείου, ξεφυλλίζοντας και γνωρίζοντας από κοντά τα βιβλία της Πρώτης Δημοτικού. Η περιέργειά τους μεγάλωσε και η ανυπομονησία κορυφώθηκε όταν ήρθε η ώρα για τη μεγάλη μας επίσκεψη!

Οι μελλοντικοί πρωτάρηδες πέρασαν το κατώφλι του Δημοτικού Σχολείου, περπάτησαν στους χώρους του και κάθισαν με καμαρωτό στυλ στα θρανία.

Η ημέρα μας όμως έκρυβε μια μοναδική έκπληξη στην αυλή του σχολείου! Τα παιδιά των δύο σχολείων έγιναν μια παρέα και συμμετείχαν μαζί στην εντυπωσιακή προβολή του Κινητού Πλανηταρίου. Μέσα στον ειδικό θόλο, ταξίδεψαν στο διάστημα, γνώρισαν τους πλανήτες και έζησαν μια μαγική βιωματική εμπειρία.

Η δράση αυτή γέμισε τα παιδιά με αυτοπεποίθηση, εξοικείωση και πολλή χαρά για το νέο τους ξεκίνημα τον Σεπτέμβρη!